CELEX: 62016CN0346
Language: fi
Date: 2016-06-21 00:00:00
Title: Asia C-346/16: Ennakkoratkaisupyyntö, jonka Amtsgericht Kehl (Saksa) on esittänyt 21.6.2016 – Rikosoikeudenkäynti C:tä vastaan

12.9.2016   
            
            
               FI
            
            
               Euroopan unionin virallinen lehti
            
            
               C 335/34
            
         Ennakkoratkaisupyyntö, jonka Amtsgericht Kehl (Saksa) on esittänyt 21.6.2016 – Rikosoikeudenkäynti C:tä vastaan
   (Asia C-346/16)
   (2016/C 335/46)
   Oikeudenkäyntikieli: saksa
   
      Ennakkoratkaisua pyytänyt tuomioistuin
   
   Amtsgericht Kehl
   
      Rikosoikeudenkäynnin asianosainen pääasiassa
   
   C
   
      Muu osapuoli: Staatsanwaltschaft Offenburg
   
      Ennakkoratkaisukysymykset
   
   
               1)
            
            
               Onko SEUT 67 artiklan 2 kohtaa ja henkilöiden liikkumista rajojen yli koskevasta yhteisön säännöstöstä (jäljempänä Schengenin rajasäännöstö) annetun asetuksen N:o 562/2006 (1) 20 ja 21 artiklaa tai muita Euroopan unionin säännöstöjä tulkittava siten, että ne ovat esteenä kansalliselle lainsäädännölle, jossa annetaan kyseessä olevan jäsenvaltion poliisiviranomaisille toimivalta tavaran tarkastamiseen vain vyöhykkeellä, joka ulottuu 30 kilometrin etäisyydelle kyseisen valtion sellaisten valtioiden vastaisesta maarajasta, jotka ovat sopimuspuolina 14.6.1985 tehdyn Schengenin sopimuksen soveltamisesta tehdyssä yleissopimuksessa, kyseessä olevan jäsenvaltion alueelle tapahtuvan luvattoman maahantulon ehkäisemiseksi tai estämiseksi tai tiettyjen sellaisten rikosten torjumiseksi, jotka kohdistuvat rajaturvallisuutta tai rajavalvonnan toteuttamista vastaan tai joita tehdään rajanylityksen yhteydessä, riippumatta tavaraa mukanaan kuljettavan henkilön käyttäytymisestä ja erityisistä olosuhteista, ilman että rajavalvonta on palautettu väliaikaisesti kyseisellä sisärajalla Schengenin rajasäännöstön 23 artiklan ja sitä seuraavien artiklojen nojalla?
            
         Jos ensimmäiseen kysymykseen vastataan myöntävästi:
   
               2)
            
            
               Onko SEUT 67 artiklan 2 kohtaa ja Schengenin rajasäännöstöstä annetun asetuksen N:o 562/2006 20 ja 21 artiklaa tai muita Euroopan unionin säännöstöjä tulkittava siten, että ne ovat esteenä kansalliselle lainsäädännölle tai käytännölle, jossa sallitaan kyseessä olevan jäsenvaltion rikostuomioistuimen käyttää sellaista todistusaineistoa vastaajaa vastaan, joka on saatu Euroopan unionin säännösten vastaisen valtion toimenpiteen avulla?
            
         
      (1)  EUVL 2006, L 105, s. 1.